ডব্লিউপিপিবি (ওয়েডিং এন্ড পোর্ট্রেট ফটোগ্রাফার্স অব বাংলাদেশ)-এর আয়োজনে বাংলাদেশে দ্বিতীয়বারের মতো শুরু হয়েছে ‘ব্রাইডাল ফেস্টিভ্যাল-২০১৬’। রাজধানীর শ্যুটিং ক্লাবে ১৭, ১৮ ও ১৯ নভেম্বর তিন দিনব্যাপী চলবে এ ফেস্টিভ্যাল। বৃহস্পতিবার (১৭ নভেম্বর) প্রধান অতিথি হিসেবে ব্রাইডাল ফেস্টিভ্যালের উদ্বোধন করেন বাংলাদেশ জাতীয় দলের ক্রিকেটার আশরাফুল। এছাড়া অতিথি হিসেবে সাবিলা নূর, সুমন পাটোয়ারী ও কণ্ঠশিল্পী মেহেরীন উপস্থিত ছিলেন। অনুষ্ঠানে ডব্লিউপিপিবি’র প্রেসিডেন্ট প্রীত রেজা, সেক্রেটারি জেনারেল সজিব পাল, বিউটি এক্সপার্ট নিশাত আদনান তারিক, অরা বিউটি বিউটি লাউঞ্জের ব্যবস্থাপনা পরিচালক মাহদীন তারিক, পেপার ওয়ার্ল্ডের চেয়ারম্যান খোরশেদ আলম প্রমুখ উপস্থিত ছিলেন।